La pervivència de la dominació i la tortura animal a la nostra societat, presentada amb normalitat com un fet lúdic i cultural té el seu origen a un sistema que ho considera a tot i a tothom com a mercaderies. L'especisme i el capitalisme es donen la mà per a mercantilitzar, no sols les nostres vides, sinó les vides de la resta d'éssers d'aquest planeta, per tal de fer negoci i espectacle amb la tortura i la mort d'animals que, com nosaltres, són perfectament conscients de la por, la ràbia, el dolor i de la seva mort imminent.